VS001647
Datum: 1999-12-01T01:00:00.000+01:00
datum_sodbe_i_stopnje: 2003-10-01T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe zob in čeljusti in njihove posledice
fischer: lahki primeri
odskodnina: 2.100.000,00 SIT
opombe: II Ips 635/2005. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 10 do 15 let

Osnovnošolka.

## Škodni dogodek

Poškodovana v šoli ob padcu na spolzkih tleh.

## Poškodba

Poškodba sprednjih zob in sicer odlom zobne krone zoba 11-2. stopnje, odlom zobne krone zoba 21-3. stopnje in delno omajanost zgornjih prvih sekalcev. Desni zgornji sekalec je imel odlomljeno krono, ki obsega del griznega roba ter vogala zoba. Odlom je potekal globoko v zobni dentin. Krona levega zgornjega roba je prav tako obsegla grizni rob in vogal zoba, odlom pa je segal do zobne pulpe.

## Telesne bolečine

800.000,00 SIT Tožnica je trpela hude telesne bolečine le nekaj ur, srednje močne pa še 14 dni. Bolečine še vedno trajajo ob vstajanju in ob prehranjevanju.

#### Ambulantno zdravljenje

8 pregledov pri zobozdravniku.

#### Nevšečnosti med zdravljenjem

2 rentgenski slikanji, 6 tednov motena pri grizenju.

## Strah

200.000,00 SIT. Tožnica se je le kratko trajno prestrašila ob poškodbi, ko je trpela hude bolečine, potem pa le sekundarni strah pred medicinskimi posegi oz. menjavi zob.

## Zmanjšanje življenjske aktivnosti

800.000,00 SIT. Pri tožnici je podana 2% zmanjšana življenjska aktivnost. Le ta se kaže v smislu prehranjevanja, grizenja, saj mora tožnica zaradi odloma krone griznega zoba in vogala biti pri grizenju stalno pozorna, sicer ji lahko zalivke izpadejo in jih je potrebno ponovno zamenjati. Tožničine življenjske aktivnosti bodo nadalje zmanjšane v smislu prehranjevanja ob vsakokratni zamenjavi zobne protetike. Tožnica je iz strahu pred ponovno poškodbo opustila tudi športne aktivnosti kot so smučanje, odbojka, gimnastika. Opustila je tudi željo po solo petju. Ker je bila tožnica ob poškodbi še zelo mlada, bo te neugodnosti prestajala še vrsto let.

## Skaženost

300.000,00 SIT. Prvi levi zgornji sekalec bo sčasoma postal temnejši. Tudi nosilna zoba z obrušenjem pri zamenjavi protetičnega nadomestka predstavljata v končni obliki estetsko napako, saj v določeni meri izstopata v primerjavi z lastnimi zobmi in sta v vidnem sektorju.

---

ZOR člen 200, 203